第一次試呢個米線~因為同事話幾好食，咁就去試一下啦。咁我就叫左個麻辣雞炸醬腩肉米線走芽走青，我本身唔鍾意食芽菜，但我見同事個碗都好多芽菜，睇相可以見到有一半都係炸醬，平時食米線只有食唔哂米線，但呢到只有食唔哂既餸。腩肉都見到好大塊，麻辣雞都幾入味。因為本身未食過，唔知辣既程度去到邊，所以都係叫左個小小辣，而我同事就叫左個酸辣，我都試左佢個湯，開頭一飲落去只係FEEL到辣，但慢慢陣酸味就走出黎，感覺好特別。如果下次再食，可以再叫辣D。真心感覺酸辣正D。